**Kúpna zmluva č. ....................**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej aj ako „**Obchodný zákonník**“)

(ďalej len ako „**Zmluva**“)

medzi zmluvnými stranami:

**Predávajúci:**

**Obchodné meno:** .............................................

Sídlo: .............................................

Štatutárny orgán: .............................................

Zastúpený: .............................................

Zapísaný v (register): .............................................

IČO: .............................................

DIČ: .............................................

Bankové spojenie: .............................................

Číslo účtu (IBAN): .............................................

Telefón: .............................................

E-mail: .............................................

(ďalej tiež ako „**Predávajúci**“)

a

**Kupujúci:**

**Názov:**  **Stredná odborná škola hotelových služieb a dopravy**

Sídlo: Zvolenská cesta 83, 984 01 Lučenec

Právna forma: príspevková organizácia

Štatutárny orgán: Mgr. Juraj Vitek, riaditeľ školy

Osoby oprávnené jednať

* v technických veciach: Ing. Patrik Koštialik
* v obchodných veciach: Mgr. Juraj Vitek

IČO: 37890221

DIČ: 2021683906

Bankové spojenie: Štátna pokladnica

Číslo účtu: SK80 8180 0000 0070 0068 0992

Telefón/ fax: 047/43 236 91, 0917 600 005, 0904 838 106

E-mail: juraj.vitek@zoznam.sk, soslc@soslc.sk, patko79@gmail.com

(ďalej tiež ako „**Kupujúci**“ a spolu s Predávajúcim aj ako „**Zmluvné strany**“)

**Článok I.**

**Úvodné ustanovenia**

1. Táto Zmluva sa uzatvára na základe výsledku verejného obstarávania s názvom „**Nákup a dodanie IKT techniky pre Strednú odbornú školu hotelových služieb a dopravy v Lučenci k projektu s názvom „Modernizácia odborného vzdelávania (Výzva č. 38)**“, postupom verejnej súťaže podľa ust. § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej v texte tiež ako „zákon o verejnom obstarávaní“ alebo „ZVO“). Dňa ............. bol Predávajúci identifikovaný ako úspešný uchádzač vo verejnom obstarávaní.
2. Predávajúci berie na vedomie, že Kupujúci očakáva, že predmet zákazky bude financovaný z prostriedkov Európskeho fondu regionálneho rozvoja a z vlastných prostriedkov Kupujúceho za predpokladu schválenia projektu:

Názov projektu: Stredná odborná škola hotelových služieb a dopravy v Lučenci – Modernizácia odborného vzdelávania

Kód projektu: 302071CCN6

Kód výzvy: IROP-PO7-SC75-2022-90

Číslo zmluvy o poskytnutí NFP: ....................................................................

Operačný program: Integrovaný regionálny operačný program

Prioritná os: 7 – REACT-EÚ

Špecifický cieľ: 7.5 - Zvýšenie počtu žiakov stredných odborných škôl na praktickom vyučovaní v Banskobystrickom kraji

**Článok II.**

**Predmet Zmluvy**

1. Predmetom tejto Zmluvy je záväzok Predávajúceho dodať v súlade s podmienkami tejto Zmluvy tovar – súhrnne označený ako „**IKT Technika**“v požadovanom množstve, druhu a kvalite podľa jednotlivých položiek bližšie špecifikovaných v prílohe č. 1 Zmluvy (ďalej ako „**tovar**“), za čo sa mu Kupujúci zaväzuje uhradiť dohodnutú kúpnu cenu spôsobom dohodnutým v čl. IV. Zmluvy.
2. Predávajúci prehlasuje, že je autorizovaný predajca tovaru a je výlučným vlastníkom tovaru uvedeného v ods. 1 tohto článku Zmluvy.
3. Predávajúci sa zaväzuje, že za podmienok dohodnutých v Zmluve Kupujúcemu dodá tovar uvedený v ods. 1 tohto článku Zmluvy so všetkými požadovanými prácami a službami, ktorými budú podľa povahy dodávaného tovaru:
	1. montáž/inštalácia (zloženie) tovaru;
	2. inštalovanie tovaru na mieste dodania a jeho uvedenie do prevádzky;
	3. prvé zaškolenie určeného personálu;

a že v záručnej dobe bude Kupujúcemu poskytovať záručné služby a práce podľa podmienok Zmluvy (tovar podľa ods. 1 tohto článku Zmluvy a práce a služby podľa ods. 3 tohto článku Zmluvy ďalej aj ako „**plnenie**“).

**Článok III.**

**Dodacie podmienky, lehota a miesto dodania**

1. Predávajúci sa zaväzuje dodať Kupujúcemu plnenie podľa čl. II tejto Zmluvy  **do 300 dní** odo dňa zaslania záväznej objednávky Predávajúcemu zo strany Kupujúceho, prípadne čiastkových objednávok, **najneskôr však do 31.10.2023,** a to v požadovanom druhu, množstve a kvalite v zmysle rozdelenej technickej špecifikácie podľa prílohy č. 1 Zmluvy.
2.
3. Lehotu dodania plnenia (alebo jeho časti) je možné meniť len po predchádzajúcej vzájomnej písomnej dohode obidvoch Zmluvných strán vo forme dodatku k tejto Zmluve.

1. Miestom dodania plnenia je Stredná odborná škola hotelových služieb a dopravy, so sídlom Zvolenská cesta 83, 984 01 Lučenec, Slovenská republika.
2. Dodávka tovaru bude realizovaná dopravou na náklady Predávajúceho, s vyložením na mieste určenom Kupujúcim v súlade s ods. 3 tohto článku Zmluvy.
3. Predávajúci je povinný tovar zabaliť alebo vybaviť na prepravu spôsobom, ktorý je obvyklý pre taký tovar v obchodnom styku, alebo ak nemožno tento spôsob určiť, spôsobom potrebným na uchovanie a ochranu tovaru. Predávajúci sa zaväzuje odstrániť a odviezť obaly z dodaného tovaru v mieste plnenia Zmluvy na svoje náklady. Ak povaha tovaru vyžaduje povolenia v zmysle aplikovateľných všeobecne záväzných právnych predpisov, je Predávajúci povinný na vlastné náklady zabezpečiť takéto povolenia.
4. Ak má tovar povahu náhradných dielov, zariadení a tovarov (ďalej len „**materiál**“) pre technologické zariadenia, musia byť uplatnené pravidlá pre zabránenie vniknutia cudzích predmetov do zariadení tak, že dodávaný materiál nesmie obsahovať žiadny cudzí predmet a zároveň tento materiál musí byť zabezpečený proti vniknutiu cudzích predmetov počas prepravy a skladovania. Predávajúci zodpovedá za dodanie materiálu bez cudzích predmetov. Predávajúci zodpovedá za to, že dodané materiály neobsahujú cudzie predmety ani kontaminanty, a to vrátane vnútorných povrchov a dutín. Všetky vonkajšie otvory musia byť zabezpečené (prekryté) proti vniknutiu cudzích predmetov. Použité zátky, záslepky, resp. prekrytia (ďalej len „**bariéra**“) musia byť vyrobené z takého materiálu, ktorý je kompatibilný s dodávaným materiálom, za účelom zaručenia prevencie negatívneho vplyvu na dodávaný materiál (napr. bariéry obsahujúce halogény alebo ťažké kovy sa nesmú používať pri materiály z nehrdzavejúcej ocele). Bariéra alebo jej časť nesmie predstavovať cudzí predmet (pevné materiály, neodlupujúce resp. neodštiepajúce sa, nehrdzavejúce, chemicky stále, a pod.). Bariéry musia byť jasne viditeľné a bariéry inštalované vo vnútri materiálu musia byť doplnené o prvky upozorňujúce na ich prítomnosť. Bariéry, pri ktorých došlo k ich prekrytiu náterom počas výrobného procesu, musia byť nahradené alebo zviditeľnené. Ako bariéry nie je dovolené používať papier, málo pevnú plastovú fóliu, penu, polystyrén. Ak sa používajú vysúšadlá alebo iné konzervanty na ochranu tovaru, musí byť príslušná časť alebo materiál jasne označené alebo opatrené štítkom s informáciami o druhu konzervantu, jeho umiestnení a akýchkoľvek osobitných pokynoch, ktoré sa vzťahujú na jeho odstránenie pred inštaláciou, či akékoľvek iné informácie, ako napr. množstvo balíkov s vysúšadlami. Prekrytie nesmie umožniť jeho náhodné sňatie.
5. Plnenie sa považuje za dodané podpísaním dodacieho listu o odovzdaní a prevzatí plnenia (ďalej len „**dodací list**“), za účasti poverených zástupcov oboch Zmluvných strán na mieste, ktoré určí Kupujúci. Dodací list nie je možné podpísať skôr, než dôjde k dodávke tovaru a podľa povahy tovaru aj k jeho montáži, prípadnej inštalácii a k prvému zaškoleniu určeného personálu. Pre vylúčenie pochybností platí, že ak má Kupujúci odôvodnene za to, že tovar je potrebné zmontovať, nainštalovať a/alebo poskytnúť prvé zaškolene určeného personálu, Predávajúci toto zabezpečí aj v prípade, ak je táto otázka medzi Zmluvnými stranami sporná; Predávajúci sa k veci môže vyjadriť podľa ods. 10 tohto článku Zmluvy. Podpísaním dodacieho listu podľa prvej vety tohto odseku oboma Zmluvnými stranami prechádza na Kupujúceho nebezpečenstvo škody na tovare.
6. Zodpovedným zástupcom Kupujúceho na prevzatie plnenia a na podpísanie dodacieho listu je Ing. Patrik Koštialik, tel.: +421 904 838 106, e-mail: soslc@soslc.sk . Zodpovedným zástupcom Predávajúceho na odovzdanie plnenia a na podpísanie dodacieho listu je ..........................., tel.: ..................................., e-mail: .......................... .
7. Dodací list podpísaný oboma Zmluvnými stranami podľa ods. 8 tohto článku Zmluvy je dokladom o splnení predmetu Zmluvy, teda je potvrdením o tom, že plnenie bolo zrealizované v množstve, v čase a v kvalite definovanej v Zmluve, v súlade s podmienkami Zmluvy . Dodací list sa vyhotovuje minimálne **v troch origináloch,** z ktorých aspoň jeden originál dostane Predávajúci a dva originály dostane Kupujúci. Dodací list obsahuje minimálne:
8. jednotlivé položky dodané v zmysle Zmluvy, s uvedením výrobného čísla jednotlivých položiek a príslušných množstiev,
9. dátum dodania tovaru Predávajúcim a prevzatia tovaru Kupujúcim a
10. potvrdenie, že sa uskutočnilo prvé zaškolenie personálu, ak povaha, montáž a/alebo inštalácia tovaru takéto zaškolenie vyžaduje.
11. Akékoľvek vyjadrenie Predávajúceho k odovzdaniu plnenia musí byť zaznamenané v dodacom liste. Predávajúci je povinný, najneskôr pri prevzatí plnenia Kupujúcim, zabezpečiť Kupujúcemu aj:
12. doklady, ktoré sú potrebné na prevzatie a na užívanie tovaru, ako aj ďalšie doklady stanovené v Zmluve a v technickej špecifikácii, ak je uvedená v prílohe č. 1 Zmluvy (napr.: všetky vyhlásenia o zhode, protokoly a certifikáty o skúškach zariadení), a to v slovenskom alebo v českom jazyku minimálne v rozsahu stanovenom príslušnými právnymi predpismi SR,
13. návody na obsluhu, opravy a údržbu zariadení v rozsahu stanovenom príslušným právnym predpisom SR, pričom návody a štítky ovládacích panelov zariadení musia byť v slovenskom alebo v českom jazyku,

(iii) príslušnú technickú dokumentáciu, atesty materiálov použitých pri vyhotovení a dodaní tovaru a doklady o vykonaných skúškach, prípadne iné listiny, ak to predpisujú všeobecne záväzné právne predpisy alebo príslušné technické predpisy, alebo ak je to dohodnuté v Zmluve, alebo ak je ich predloženie obvyklé vzhľadom na druh tovaru.

Vhodnosť, úplnosť a správnosť listín podľa tohto odseku Zmluvy je Predávajúci povinný vopred pred odovzdaním Kupujúcemu overiť.

1. Pre vylúčenie pochybností platí, že Kupujúci sa zaväzuje prevziať plnenie a podpísať dodací list iba v prípade, ak:

(i) pri preberaní tovaru Kupujúcim nemá Kupujúci dôvodné pochybnosti o tom, že dodaný tovar môže byť bez akýchkoľvek obmedzení, plne bezpečne a v súlade s príslušnými právnymi predpismi užívaný na stanovený účel alebo účel inak obvyklý pre daný typ tovaru,

(ii) Predávajúci splnil všetky svoje povinnosti podľa Zmluvy a odovzdal Kupujúcemu dokumentáciu v zmysle ods. 10 tohto článku Zmluvy,

1. montáž tovaru a/alebo jeho inštalácia boli uskutočnené v súlade so Zmluvou bez vád a nedorobkov a uskutočnilo sa prvé zaškolenie personálu, ak povaha tovaru takéto prvé zaškolenie vyžaduje.

Ak dôjde k odmietnutiu prevzatia plnenia z ktoréhokoľvek dôvodu podľa tohto odseku Zmluvy, plnenie má vady a uplatní sa postup v zmysle článku VIII Zmluvy.

**Článok IV.**

**Kúpna cena a platobné podmienky**

1. Predávajúci berie na vedomie, že kúpna cena dohodnutá v tejto Zmluve, ktorá zodpovedá hodnote zákazky ako výsledku verejného obstarávania, je **maximálna**, úplná, pevná a záväzná a Predávajúci zaručuje jej úplnosť počas celej doby trvania Zmluvy, a to aj v prípade, ak sa počas trvania Zmluvy objaví potreba takých činností, ktoré neboli predvídateľné v čase uzavretia Zmluvy. Cena bola dohodnutá v súlade so zákonom NR SR č. 18/1996 Z. z. o cenách v znení neskorších predpisov.
2. Kúpna cena za jednotlivé tovary je uvedená v prílohe č. 2 tejto Zmluvy – Cenová ponuka (ďalej aj ako „**Kúpna cena**“).
3. Kúpna cena zahŕňa všetky poplatky a náklady súvisiace s dodávkou tovaru a plnením záväzkov Predávajúceho podľa Zmluvy, t. j. najmä DPH, dovoznú prirážku, obaly, poistné, balenie, náklady na dodávku (prepravu) do miesta určeného kupujúcim, montáž, inštaláciu, odvoz odpadu, prvé zaškolenie určeného personálu, záručný servis.
4. Celková Kúpna cena je:

Celková Kúpna cena bez DPH .................. Eur (slovom: .............................................)

DPH .................. Eur (slovom: .............................................)

**Celková Kúpna cena s DPH ................. Eur**  **(slovom: ..........................................)**

1. Podkladom pre úhradu Kúpnej ceny je faktúra vystavená Predávajúcim a doručená Kupujúcemu v **troch originálnych výtlačkoch.**
2. Faktúra musí obsahovať všetky náležitosti daňového dokladu v zmysle platnej legislatívy, najmä zákona č. 431/2002 Z. z. o účtovníctve v platnom znení a zákona č. 222/2004 Z. z. o dani z pridanej hodnoty v platnom znení, pričom musí obsahovať najmä nasledovné údaje:
3. označenie Predávajúceho a Kupujúceho, peňažný ústav, číslo účtu,
4. IČO, DIČ, IČ DPH Predávajúceho a IČO, DIČ, IČ DPH Kupujúceho,
5. názvy tovarov, jednotkové množstvá, jednotkové ceny bez DPH,
6. názov položky, množstvo, cena bez DPH, DPH, cena s DPH,
7. číslo Zmluvy Kupujúceho a deň jej uzatvorenia,
8. celková fakturovaná suma (s DPH),
9. dodací list.

Predávajúci doplní do faktúry aj nasledovné informácie:

Názov projektu: Stredná odborná škola hotelových služieb a dopravy v Lučenci – Modernizácia odborného vzdelávania

Kód projektu: 302071CCN6

Kód výzvy: IROP-PO7-SC75-2022-90

Číslo zmluvy o poskytnutí NFP: ...................................................................

Operačný program: Integrovaný regionálny operačný program

Prioritná os: 7 – REACT-EÚ

1. Kupujúci uhradí Predávajúcemu Kúpnu cenu po riadnom a včasnom dodaní tovaru zo strany Predávajúceho úhradou vo forme bezhotovostného platobného styku, bez poskytnutia preddavku. Kúpna cena bude Kupujúcim uhradená na základe predloženej faktúry vystavenej Predávajúcim a doručenej Kupujúcemu s lehotou splatnosti **60 kalendárnych dní** odo dňa jej doručenia Kupujúcemu. Lehota splatnosti faktúry začína plynúť dňom nasledujúcim po doručení faktúry Kupujúcemu. Zmluvné strany výslovne súhlasia a potvrdzujú, že takéto dojednanie o dĺžke lehoty splatnosti nie je v hrubom nepomere k právam a povinnostiam vyplývajúcim zo Zmluvy.
2. Ak faktúra neobsahuje náležitosti vyžadované v zmysle platných právnych predpisov alebo ak údaje vo faktúre nie sú uvedené v súlade s podmienkami dohodnutými v Zmluve, je Kupujúci oprávnený vrátiť faktúru Predávajúcemu bez zaplatenia. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Lehota splatnosti faktúry začne plynúť znova až dňom doručenia opravenej (novej) faktúry, ktorá spĺňa požiadavky vyplývajúce zo všeobecne záväzných právnych predpisov a tejto Zmluvy. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
3. Platba bude uskutočnená v príslušnej výške na číslo účtu Predávajúceho uvedené na faktúre, a to najneskôr v deň splatnosti faktúry. Za deň splnenia peňažného záväzku Kupujúceho sa považuje deň pripísania dlžnej sumy na účet Predávajúceho. Ak Predávajúci uvedie nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania fakturovanej sumy z účtu Kupujúceho bez ohľadu na to, či budú peňažné prostriedky pripísané na účet Predávajúceho.
4. V prípade omeškania Kupujúceho s úhradou faktúry v rozpore s podmienkami dohodnutými v tejto Zmluve je Predávajúci oprávnený Kupujúcemu vyfakturovať úroky z omeškania vo výške stanovenej príslušným osobitným právnym predpisom.

**Článok V.**

**Vyhlásenia a povinnosti Predávajúceho**

1. Predávajúci sa zaväzuje, že tovar bude spĺňať požadovaný účel a vlastnosti vyplývajúce z Prílohy č. 1 tejto Zmluvy a zároveň bude spĺňať technické požiadavky uvedené v súťažných podkladoch k verejnému obstarávaniu a následne uvedené v ponuke Predávajúceho predloženej vo verejnom obstarávaní.
2. Predávajúci vyhlasuje, že:
3. je výlučným vlastníkom tovaru bez obmedzenia iným zmluvným vzťahom alebo dohodou s treťou osobou, či už písomnou alebo ústnou, ktorá by mohla akýmkoľvek spôsobom ovplyvniť vlastnícke právo, budúcu držbu a užívanie alebo budúcu dispozíciu s nimi, a že neprebiehajú a ani nemá vedomosť o tom, že by mohli prebiehať akékoľvek súdne alebo iné konania, ktoré by mohli mať takéto alebo obdobné následky,
4. dodávaný tovar nie je zaťažený žiadnym právom tretej osoby, najmä, avšak nielen, záložným právom tretej osoby, alebo predkupným právom,
5. dodávaný tovar nie je prenajatý tretej osobe ani daný do iného užívania,
6. neexistuje právny predpis ani rozhodnutie orgánu verejnej moci, ktoré by Predávajúcemu akýmkoľvek spôsobom bránili v nakladaní s tovarom,
7. dodávaný tovar je nový výrobok, funkčný, nevystatovaný, nepoužívaný,
8. dodávaný tovar je platne certifikovaný, resp. v súlade so zákonom č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.
9. Počas doby trvania Zmluvy je Predávajúci povinný písomne oznámiť Kupujúcemu bez zbytočného odkladu, najneskôr však do 5 pracovných dní od vzniku relevantnej udalosti:

(i) vstup Predávajúceho do likvidácie,

(ii) začatie exekučného konania na majetok Predávajúceho, a/alebo

1. začatie konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v platnom znení,
2. akékoľvek iné skutočnosti súvisiace s úpadkom alebo hroziacim úpadkom Predávajúceho, ktoré môžu ohroziť schopnosť Predávajúceho plniť podľa tejto Zmluvy.
3. Predávajúci vyhlasuje, že:
4. disponuje všetkými oprávneniami požadovanými príslušnými právnymi predpismi a príslušnými orgánmi na splnenie podmienok Zmluvy a riadnu a včasnú dodávku tovaru a zároveň je dodávanie tovaru v súlade s predmetom jeho podnikateľskej činnosti,
5. je schopný tovar dodať riadne a včas podľa podmienok Zmluvy a jej príloh,
6. je schopný zabezpečiť práce a služby podľa čl. II ods. 3 Zmluvy riadne a včas a s odbornou starostlivosťou,
7. ak vznikne počas dodávania plnení podľa Zmluvy v súvislosti s činnosťou Predávajúceho alebo v jej dôsledku Kupujúcemu škoda, Predávajúci sa zaväzuje nahradiť Kupujúcemu škodu v celom rozsahu, vrátane ušlého zisku,
8. mu je známy rozsah predmetu Zmluvy, ako aj všetky ďalšie okolnosti majúce vplyv na plnenie. V tejto súvislosti Predávajúci potvrdzuje, že si je vedomý, že sa nemôže odvolávať na chybu alebo konanie v omyle, prípadne na to, že niektoré plnenia nie sú uvedené v Zmluve alebo v jej prílohách,
9. riadne, s náležitou odbornou starostlivosťou skontroloval všetky dokumenty, podklady, odovzdané mu zo strany Kupujúceho alebo tvoriace prílohy Zmluvy a zároveň sa zaväzuje na ich základe plnenie uskutočniť. Predávajúci je v tejto súvislosti povinný s náležitou odbornou starostlivosťou prekontrolovať aj akékoľvek ďalšie veci, dokumenty, podklady, ktoré mu Kupujúci alebo tretia strana označená Kupujúcim poskytne pre účely vykonania plnenia a akýkoľvek rozpor, nejasnosť, chybu či prípadnú nekompletnosť alebo nedokonalosť, ktorú má, alebo by mohla mať za následok vady plnenia, alebo vplyv na Kúpnu cenu, je Predávajúci povinný bez zbytočného odkladu (najneskôr do 7 dní odo dňa ich prevzatia) písomne oznámiť doporučeným listom Kupujúcemu, inak nároky Predávajúceho spojené s nekompletnosťou alebo nedokonalosťou podkladov odovzdaných mu zo strany Kupujúceho alebo z tretej strany určenej Kupujúcim zanikajú.
10. V prípade služieb a prác podľa čl. II ods. 3 Zmluvy Predávajúci garantuje, že ak montáž a/alebo inštalácia tovaru podľa povahy tovaru a jeho dokumentácie vyžaduje uskutočnenie montáže a/alebo inštalácie odborne spôsobilou osobou, Predávajúci osobu s takouto kvalifikáciou na účely montáže a/alebo inštalácie tovaru pre Kupujúceho zabezpečí, pričom takáto osoba (zamestnanec Predávajúceho alebo subdodávateľ) bude mať na ňu vystavené a v čase uskutočnenia montáže a/alebo inštalácie v celom rozsahu platné akékoľvek certifikáty, oprávnenia alebo osvedčenia, ktoré sú na danú činnosť v zmysle aplikovateľných všeobecne záväzných právnych predpisov potrebné. Ak aplikovateľný právny predpis vyžaduje, aby mal takýto certifikát, oprávnenie alebo osvedčenie priamo Predávajúci ako právnická osoba, požiadavka platnosti takýchto dokumentov sa na Predávajúceho vzťahuje v rovnakom rozsahu.
11. Predávajúci sa zaväzuje byť riadne zapísaný v Registri partnerov verejného sektora pri uzavretí Zmluvy a po celú dobu jej trvania, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“).
12. Predávajúci sa zaväzuje, že zamestnanci Predávajúceho poskytujúci plnenie podľa Zmluvy nebudú zamestnaní nelegálne a nebudú vykonávať nelegálnu prácu. Ak bude Predávajúci poskytovať čo i len časť plnenia prostredníctvom dodávateľov (ďalej len „**subdodávatelia**“), zaväzuje sa pred uzatvorením zmluvy a počas trvania zmluvy s každým subdodávateľom overovať, že subdodávateľ neporušuje zákaz nelegálneho zamestnávania v zmysle ustanovení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.
13. Pri plnení sa Predávajúci zaväzuje dodržiavať všetky aplikovateľné všeobecne záväzné právne predpisy vzťahujúce sa k zákazu korupcie a korupčného správania, pričom sa Predávajúci najmä, nie však výlučne:
14. zdrží akejkoľvek formy korupcie a korupčného správania v súvislosti s plnením podľa Zmluvy alebo akéhokoľvek správania, ktoré môže vyvolať pochybnosti o tom, že sa korupcie zdržiava,
15. zaväzuje poskytnúť Kupujúcemu a/alebo akémukoľvek orgánu verejnej správy na to oprávnenému v zmysle aplikovateľných všeobecne záväzných právnych predpisov plnú a bezodkladnú súčinnosť,
16. zaväzuje bezodkladne oznámiť Kupujúcemu akékoľvek podozrenie z korupčného správania súvisiaceho s akýmkoľvek plnením podľa Zmluvy a poskytnúť súčinnosť pri preskúmavaní tohto oznámenia,
17. vyhlasuje, že nemá a nebude mať žiadne prepojenie so žiadnou osobou pôsobiacou v rámci Kupujúceho, najmä so štatutárnym orgánom Kupujúceho alebo jemu blízkou osobou a osobou oprávnenou Kupujúcim na konanie v zastúpení Kupujúceho alebo jej blízkou osobou, ak by ktorákoľvek z nich mohla pre Predávajúceho priaznivo ovplyvniť uzatvorenie Zmluvy alebo spôsob realizácie práv a povinností Zmluvných strán podľa Zmluvy.
18. Predávajúci sa zaväzuje nedopustiť sa nekalosúťažného konania, konania v rozpore s právnymi predpismi na ochranu hospodárskej súťaže, v rozpore so zásadami poctivého obchodného styku a plniť svoje záväzky súvisiace so Zmluvou voči svojim zamestnancom a/alebo dodávateľom riadne a včas.
19. Predávajúci sa zaväzuje svojim konaním nepoškodzovať ani neohrozovať dobré meno a/alebo oprávnené záujmy Kupujúceho.
20. Predávajúci pri plnení všetkých záväzkov a povinností vyplývajúcich z tejto Zmluvy zodpovedá za bezpečnosť a ochranu zdravia svojich zamestnancov a subdodávateľov, zamestnancov Kupujúceho a tretích osôb, a zaväzuje sa dodržiavať všetky aplikovateľné všeobecne záväzné právne predpisy, vhodné postupy a najlepšiu prax, smerujúce k zaisteniu ochrany života a zaisteniu bezpečnosti práce a ochrane zdravia pri práci.
21. Predávajúci je povinný dodržiavať všetky aplikovateľné všeobecne záväzné právne predpisy a pokyny udelené mu Kupujúcim alebo treťou osobou určenou Kupujúcim tak, aby pri plnení podľa Zmluvy alebo v súvislosti s ním nedošlo k poškodeniu alebo znehodnoteniu majetku Kupujúceho alebo tretích osôb. Ak sa zistí porušenie povinnosti Predávajúceho podľa predchádzajúcej vety, je Predávajúci povinný uviesť poškodenú vec do pôvodného stavu alebo nahradiť poškodenú vec novou vecou toho istého typu (a ak to nie je možné, vecou najbližšieho podobného typu alebo druhu), pričom nemá nárok na úhradu rozdielu medzi hodnotou novej veci a poškodenej veci platnej v čase pred jej poškodením. Pri vstupe do priestorov budov určených Kupujúcim alebo treťou osobou určenou Kupujúcim sa Predávajúci taktiež zaväzuje zabezpečiť a zodpovedá za to, že jeho zamestnanci alebo subdodávatelia do takýchto priestorov nebudú:

(i) vnášať zbrane, strelivá, výbušniny, výrobky obranného priemyslu, alebo ich napodobeniny,

(ii) alkohol, omamné a psychotropné látky a iné biologické a chemické látky,

(iii) fotografické prístroje a kamery bez predchádzajúceho povolenia Kupujúcim,

(iv) predmety zjavne nesúvisiace s plnením podľa Zmluvy.

1. Ak Predávajúcemu vzniknú vlastnou činnosťou z materiálov, ktoré vniesol do priestorov spomenutých v ods. 12 tohto článku Zmluvy pri plnení podľa Zmluvy, odpady, Predávajúci vystupuje ako pôvodca odpadu a je povinný na jeho náklady s takto vzniknutým odpadom nakladať v súlade s platnými predpismi pre oblasť odpadov a znášať všetky dôsledky za nedodržanie požiadaviek zákona č. 79/2015 Z. z. o odpadoch a o zmene a doplnení niektorých zákonov, jeho vykonávacích predpisov a ďalších súvisiacich právnych predpisov pre oblasť odpadov.
2. Predávajúci sa zaväzuje pri dodávaní plnení do priestorov spomenutých v ods. 12 tohto článku Zmluvy konať v súlade so všeobecne záväznými právnymi predpismi na úseku ochrany pred požiarmi.
3. Predávajúci má zakázané o plnení podľa Zmluvy, ak bude mať byť realizované v priestoroch Kupujúceho alebo priestoroch tretej osoby určenej Kupujúcim, vyhotovovať písomný, obrazový, zvukový alebo iný záznam.
4. Predávajúci berie na vedomie, že Zmluva podlieha kontrole nakladania s prostriedkami Kupujúceho. Za týmto účelom môžu príslušné orgány kontroly podľa osobitných právnych predpisov (napr. Národný kontrolný úrad, Hlavný kontrolór Banskobystrického samosprávneho kraja a jeho útvar) požadovať od Kupujúceho akékoľvek údaje, dokumenty alebo vysvetlenia súvisiace s plnením podľa Zmluvy. Ak bude na účely podľa tohto odseku potrebná akákoľvek súčinnosť Predávajúceho, Predávajúci sa ju zaväzuje Kupujúcemu poskytnúť bez zbytočného odkladu na písomnú výzvu Kupujúceho, a to aj po zániku Zmluvy z akéhokoľvek dôvodu.
5. Predávajúci sa tiež zaväzuje strpieť výkon auditu/kontroly súvisiaceho s dodávaným plnením podľa tejto Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä: a) Riadiaci alebo sprostredkovateľský orgán IROP, b) Certifikačný orgán, c) Platobná Jednotka, d) Prijímateľ (Kupujúci), e) kontrolné/auditujúce orgány SR – sekcia auditu a kontroly Ministerstva financií, spolupracujúce orgány, Národný kontrolný úrad, Úrad pre verejné obstarávanie, a pod., f) Európsky dvor audítorov, g) orgány auditu Európskej komisie, h) externé audítorské firmy poverené výkonom auditu Európskou komisiou alebo Slovenskou republikou.
6. Predávajúci nie je oprávnený bez predchádzajúceho písomného súhlasu Kupujúceho poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy žiadnu z informácií, o ktorej sa pri plnení podľa Zmluvy dozvedel. Predávajúci je povinný zabezpečiť riadne a včasné utajenie takýchto informácií a zachovávanie povinnosti mlčanlivosti aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov alebo iných spolupracujúcich tretích osôb a akýchkoľvek im spriaznených osôb, pokiaľ im takéto informácie boli poskytnuté, odovzdané, oznámené a/alebo sprístupnené v súvislosti s plnením podľa Zmluvy. Predávajúci berie na vedomie, že Zmluva a informácie získané na základe jej realizácie, prípadne akékoľvek ďalšie súvisiace informácie, môžu podliehať aplikovateľným ustanoveniam zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií), a preto tieto môžu podliehať povinnosti Kupujúceho zverejniť ich alebo poskytnúť v súlade s týmto právnym predpisom; Predávajúci berie na vedomie a súhlasí, že Kupujúci takéto informácie zverejní a/alebo sprístupní v rozsahu povinností a spôsobom vyplývajúcom zo zákona podľa predchádzajúcej vety.

**Článok VI.**

**Subdodávatelia**

1. Predávajúci nesmie práva a povinnosti zo Zmluvy ako celku postúpiť tretej strane, ani plnenie zo Zmluvy zabezpečiť výhradne prostredníctvom subdodávateľov. Časť plnenia však Predávajúci môže zabezpečiť prostredníctvom subdodávateľov, ak sú uvedení v zozname subdodávateľov, ktorý tvorí prílohu č. 3 Zmluvy. V takom prípade zodpovedá Predávajúci za riadne, včasné a úplné vykonanie subdodávok tak, akoby subdodávku vykonával sám. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
2. Predávajúci zabezpečí riadne plnenie svojich záväzkov vyplývajúcich zo Zmluvy prostredníctvom primeranej úpravy záväzkov v zmluvách so subdodávateľmi súvisiacimi s plnením Zmluvy; primeranou úpravou sa myslí aj odzrkadlenie podmienok tejto Zmluvy do zmluvy so subdodávateľom v primeranom rozsahu tak, aby nebola ani čiastočne ohrozená riadnosť, úplnosť a včasnosť plnenia.
3. Zoznam subdodávateľov obsahuje identifikačné údaje, predmet subdodávky, podiel subdodávateľa na plnení a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Predávajúci je povinný na požiadanie Kupujúceho predložiť všetky jeho zmluvy so subdodávateľmi a toto oprávnenie Kupujúceho v zmluvách so subdodávateľmi primerane zohľadniť. Až do splnenia všetkých záväzkov vyplývajúcich zo Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
4. Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora pri uzatvorení subdodávateľskej zmluvy (s Predávajúcim) a tiež po celú dobu jej trvania, ak im taká povinnosť vyplýva zo Zákona o RPVS.
5. V súvislosti s plnením tejto Zmluvy a všetkými činnosťami sa Predávajúci zaväzuje postupovať v striktnom súlade s § 34 ods. 3 ZVO a § 41 ods. 1 písm. b) ZVO a je povinný zabezpečiť, aby všetci subdodávatelia spĺňali podmienky v zmysle predmetných ustanovení a tieto dodržiavali počas celého trvania Zmluvy.
6. Predávajúci ku každému subdodávateľovi zvlášť predkladá Kupujúcemu dôkaz o oprávnení na príslušné plnenie časti predmetu Zmluvy (zákazky) podľa § 32 ods. 1 písm. e) ZVO a dôkaz o zápise do registra partnerov verejného sektora, ak Zákon o RPVS pre takéhoto subdodávateľa tento zápis vyžaduje; kým tieto dôkazy nie sú Kupujúcemu uspokojivo predložené, zaväzuje sa Predávajúci nezabezpečovať príslušnú časť plnenia prostredníctvom subdodávateľa.
7. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich zo Zmluvy je Predávajúci povinný oznámiť Kupujúcemu akúkoľvek zmenu údajov o novom subdodávateľovi.
8. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Kupujúceho, ktoré sa učiní podpisom nového navrhovaného znenia zoznamu subdodávateľov vo forme dodatku k Zmluve. Kupujúci je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy. Odmietnutie sa Predávajúci zaväzuje bez výhrad rešpektovať.
9. Povinnosti uvedené v ods. 7 a 8 tohto článku Zmluvy nie je Predávajúci povinný plniť v prípade subdodávateľov, ktorí mu dodávajú tovary.
10. Predávajúci sa zaväzuje v plnom rozsahu uhradiť subdodávateľom riadnu a včasnú odplatu za všetky subdodávateľské plnenia a uhradiť im akékoľvek dodatočné náklady súvisiace s takýmito subdodávateľskými vzťahmi, na ktoré majú v zmysle zmluvy s Predávajúcim nárok, pričom všetky časti plnenia, ktoré budú poskytované formou subdodávok, budú na výlučné náklady Predávajúceho a na jeho nebezpečenstvo.
11. Predávajúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady (EÚ) č. 2022/576 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
	1. ruským občanom, spoločnostiam, subjektom alebo orgánom sídliacim v Rusku,
	2. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku, a
	3. osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Predávajúci k podpisu Zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

**Článok VII.**

**Povinnosť mlčanlivosti o osobných údajoch**

1. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) v znení neskorších predpisov, ktorý sa vzťahuje na osobné údaje, s ktorými sa môžu pri plnení svojich zmluvných povinností oboznámiť, a to v akejkoľvek forme (najmä písomnej, elektronickej alebo ústnej). Zmluvné strany sa zaväzujú, že osobné údaje, s ktorými sa oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám.

**Článok VIII.**

**Záruka a zodpovednosť za vady**

1. Predávajúci vyhlasuje a zaručuje, že plnenie bude Kupujúcemu dodané alebo dodávané v súlade a v rozsahu, kvalite a za podmienok dohodnutých v Zmluve a jej prílohách. Zároveň sa Predávajúci zaručuje, že predmet kúpy nebude mať právne vady, najmä právne vady spomenuté v čl. V. ods. 2 písm. (i) až (vi) Zmluvy.
2. Predávajúci sa zaväzuje, že si dodané plnenie zachová vlastnosti v zmysle Zmluvy a zodpovedá za vady plnenia počas záručnej doby. Záručná doba je stanovená na **24 mesiacov**.
3. Záručná doba začína plynúť odo dňa podpísania dodacieho listu oboma Zmluvnými stranami. Predávajúci môže záručnú dobu jednostranne predĺžiť, a to vyhlásením o predĺžení záruky.
4. V prípade poskytnutia záruky za akosť začína záručná doba plynúť okamihom prechodu nebezpečenstva škody na Kupujúceho.
5. Záručná doba neplynie počas doby, počas ktorej Kupujúci nemôže užívať plnenie pre jeho vady, za ktoré zodpovedá Predávajúci. Rovnako sa prerušuje záručná doba na tie časti plnenia, pri ktorých sa odstraňujú reklamované vady, a opätovne začína plynúť až dňom nasledujúcim po dni písomného potvrdenia zo strany Kupujúceho o odstránení vady. V prípade vád plnenia, pri ktorých odstránenie je možné len výmenou veci alebo jej nahradením, začína záručná doba plynúť odznova dňom nasledujúcim po dni odstránenia takto opravených vád a ich písomným prevzatím zo strany Kupujúceho.
6. Záruka sa vzťahuje aj na všetky vady spôsobené vadou materiálu, prípadne vadnou súčasťou tovaru. Predávajúci zodpovedá za vady materiálu, vady spôsobené výrobcom, vady spôsobené subdodávateľom a akékoľvek iné vady.
7. Najneskôr pri prevzatí plnenia Kupujúcim oznámi Predávajúci Kupujúcemu všetky špecifiká dodaného tovaru, jeho montáže a/alebo inštalácie a zároveň odovzdá Kupujúcemu podrobný manuál s definovaním potrebnej údržby. V prípade tých častí plnenia, pri ktorých je ich výrobcom alebo dodávateľom predpísaný osobitný servis, resp. revízie, je Predávajúci povinný predložiť Kupujúcemu písomný servisný plán, resp. plán povinných revízií počas plynutia záručnej doby, spolu s návrhmi príslušných servisných zmlúv so subjektmi oprávnenými na výkon takéhoto servisu alebo revízií.
8. Ak sa na plnenie, ktorý zakúpil Predávajúci od tretej strany za účelom jeho ďalšieho predaja Kupujúcemu, vzťahuje záruka poskytovaná treťou stranou, táto nesmie byť kratšia ako lehota v zmysle čl. VIII. ods. 2 Zmluvy, ktorá začína plynúť od prevzatia plnenia Kupujúcim. Predávajúci je povinný informovať Kupujúceho o všetkých skutočnostiach, ktoré môžu mať vplyv na uplatnenie nárokov z vád takéhoto plnenia, najmä je povinný písomne oznámiť Kupujúcemu deň, v ktorý uplynie záručná doba, a je povinný odovzdať Kupujúcemu v čase odovzdania plnenia všetky dokumenty, ktoré je potrebné predložiť v prípade uplatnenia nárokov zo zodpovednosti za vady, ako aj úplný zoznam častí plnenia, z ktorého je zrejmá osobitná záručná doba konkrétnej časti plnenia.
9. Plnenie má vady, ak nezodpovedá výsledku určenému v Zmluve, účelu jeho použitia, príp. nemá vlastnosti výslovne stanovené Zmluvou alebo jej prílohami alebo všeobecne záväznými právnymi predpismi alebo platnými technickými normami. Plnenie má vady aj vtedy, ak tovar nie je dodaný v zmluvne požadovanom množstve alebo neboli dodržané vyhradené dodacie podmienky podľa tejto Zmluvy. Plnenie má vady aj vtedy, ak je dodané iné plnenie než určuje Zmluva, a ak sú vady v dokladoch potrebných na užívanie tovaru (napr. nie sú dodržané všetky vyžadované doklady alebo nie sú dodané v predpísanom jazyku, alebo nie sú doklady čitateľné alebo úplné).
10. Predávajúci zodpovedá za vady plnenia, ktoré má plnenie v okamihu jeho odovzdania a prevzatia Kupujúcemu, bez ohľadu na to, kedy ich Kupujúci zistí, a to aj vtedy, ak sa vada stane zjavnou až po tomto okamihu, pokiaľ Kupujúci oznámi vady Predávajúcemu najneskôr v posledný deň záručnej doby. Predávajúci je povinný bez zbytočného odkladu, avšak najneskôr do 5 pracovných dní, tieto vady odstrániť, za podmienky, že sa Zmluvné strany nedohodnú inak.
11. Ak má plnenie zjavné vady, je Kupujúci oprávnený podpísanie dodacieho listu odmietnuť. O odmietnutí spíšu Zmluvné strany zápis, v ktorom sa tieto zjavné vady uvedú. Zápis sa spíše v dvoch rovnopisoch a odovzdá každej zo Zmluvných strán. Predávajúci je povinný bez zbytočného odkladu, najneskôr do 5 pracovných dní odo dňa spísania záznamu, tieto vady odstrániť, za podmienky, že sa Zmluvné strany nedohodnú inak. Po ich odstránení je Predávajúci povinný opätovne vyzvať Kupujúceho na prevzatie plnenia v zmysle tohto odseku Zmluvy a na podpísanie dodacieho listu. Ak si Zmluvné strany dohodnú dlhšiu lehotu než 5 pracovných dní, dohodne sa aj termín, do ktorého najneskôr je Predávajúci povinný začať s odstraňovaním vád plnenia. Ak sa takýto termín nedohodne, Predávajúci musí začať odstraňovať vady do 2 pracovných dní od vyhotovenia zápisu v zmysle tohto odseku Zmluvy.
12. Predávajúci zodpovedá aj za vady plnenia vzniknuté po odovzdaní plnenia Kupujúcemu, ak boli tieto spôsobené porušením povinností Predávajúceho alebo nepravdivosťou jeho vyhlásení a garancií, alebo ak vada vznikne v súvislosti s postupom Kupujúceho alebo tretej strany na to oprávnenej Kupujúcim v súlade s návodom na použitie, inštrukciami Predávajúceho alebo postupom podľa iných dokladov dodaných Predávajúcim podľa Zmluvy.
13. Predávajúci nezodpovedá za vady plnenia, ktoré boli spôsobené odovzdaním nevhodných alebo neúplných podkladov Kupujúcim ak:
	* 1. Predávajúci na ich nevhodnosť alebo neúplnosť písomne upozornil Kupujúceho a ten na ich použití trval, alebo
		2. Predávajúci ani pri vynaložení odbornej starostlivosti nemohol zistiť ich nevhodnosť; to však neplatí, ak Predávajúci poruší povinnosti, vyhlásenia, záväzky alebo záruky Predávajúceho v zmysle čl. III. ods. 10, čl. V. ods. 4 a 5 a/alebo čl. VI. ods. 2 Zmluvy.
14. Vady plnenia vzniknuté po odovzdaní plnenia Kupujúcemu je Kupujúci povinný písomne reklamovať u Predávajúceho bez zbytočného odkladu po ich zistení. V reklamácii uvedie Kupujúci svoje požiadavky a voľbu medzi nárokmi v zmysle ods. 15 tohto článku Zmluvy. Na účely reklamačného konania postačí, ak Kupujúci zašle Predávajúcemu reklamáciu prostredníctvom elektronickej pošty.
15. Ak Predávajúci dodal plnenie s vadou/vadami, Kupujúci môže na náklady Predávajúceho:
	* 1. požadovať odstránenie vady/vád dodaním náhradného plnenia namiesto vadného plnenia, alebo
		2. požadovať odstránenie vady/vád dodaním chýbajúceho plnenia, alebo
		3. požadovať odstránenie vady/vád opravou plnenia, ak je vada/sú vady opraviteľné.

 Voľba medzi nárokmi uvedenými v tomto odseku patrí Kupujúcemu. Úplné a včasné odstránenie vád si Zmluvné strany písomne potvrdia v uplatnenej reklamácii.

1. Ak Predávajúci neodstránil vady v lehote podľa ods. 10 tohto článku Zmluvy alebo ak písomne oznámi Kupujúcemu pred uplynutím lehoty na ich odstránenie, že vady neodstráni, môže Kupujúci:
2. požadovať od Predávajúceho primeranú zľavu z Kúpnej ceny, alebo
3. odstrániť vady sám alebo zabezpečiť ich odstránenie treťou osobou,

oboje bez vplyvu na záruku poskytnutú Predávajúcim, alebo

1. odstúpiť od Zmluvy.

Predávajúci znáša všetky náklady spojené s odstránením vád podľa ods. 15 tohto článku Zmluvy. Voľba medzi nárokmi z neodstránenia vád uvedenými v tomto odseku tohto článku Zmluvy patrí Kupujúcemu, pričom platia nasledovné zásady:

* 1. V prípade, že bude Kupujúci postupovať podľa písm. (i) tohto odseku tohto článku Zmluvy, zľava z ceny sa určí prednostne na základe písomnej dohody Zmluvných strán. Ak sa Zmluvné strany nedohodnú na primeranej zľave z ceny do 30 dní odo dňa doručenia reklamácie Predávajúcemu, vypočíta sa zľava ako súčet rozdielu medzi hodnotou plnenia, ktorú by malo mať plnenie bez vád a hodnotou vadného plnenia v čase, kedy sa malo plnenie dodať a nákladov, ktoré bude musieť Kupujúci vynaložiť na činnosti, ktoré sú nevyhnutné na to, aby sa plnenie stalo bezvadným v zmysle Zmluvy.

Ak bude zľava z Kúpnej ceny uplatnená ešte pred vystavením faktúry za dodané plnenie, ku ktorému sa zľava z Kúpnej ceny bude vzťahovať, Predávajúci je povinný fakturovanú Kúpnu cenu znížiť o sumu zľavy.

 Ak k uplatneniu zľavy z Kúpnej ceny dôjde až po vystavení faktúry za dodané plnenie, Predávajúci je povinný vystaviť Kupujúcemu faktúru (dobropis) na opravu základu DPH v zmysle platných právnych predpisov. Dodávateľ je povinný vystaviť a doručiť opravnú faktúru (dobropis) najneskôr do 15 dní odo dňa, kedy bola zľava z Kúpnej ceny aplikovaná podľa vyššie určených podmienok. Na doručenie opravnej faktúry (dobropisu) sa inak vzťahujú ustanovenia tejto Zmluvy o náležitostiach a doručovaní faktúr.

* 1. Ak bude Kupujúci postupovať podľa písm. (ii) tohto odseku tohto článku Zmluvy, výška ceny takto vykonaných prác bude obvyklá, s prihliadnutím na konkrétne okolnosti prípadu (vrátane časovej tiesne), avšak nebude musieť prihliadať na ceny Predávajúceho za obdobné práce.

**Článok IX.**

**Zodpovednosť za škodu a zmluvné pokuty**

1. Ak Predávajúci nedodrží termín dodania plnenia dohodnutý v Zmluve, má Kupujúci právo uplatniť si voči Predávajúcemu zmluvnú pokutu vo výške **0,5 % z Kúpnej ceny** **bez DPH** nedodaného plnenia za každý i začatý deň omeškania, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
2. Ak Predávajúci poruší akúkoľvek povinnosť uvedenú v čl. III. Zmluvy, má Kupujúci právo uplatniť si voči Predávajúcemu zmluvnú pokutu vo výške **100,- Eur (slovom: sto eur)** za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
3. Ak sa ktorékoľvek z vyhlásení, ubezpečení alebo garancií Predávajúceho uvedených v čl. V. ods. 1, 2, 4 a 10 až 18 Zmluvy ukáže čo i len z časti nepravdivé a/alebo Predávajúci poruší povinnosť v nich uvedenú, má Kupujúci právo uplatniť si voči Predávajúcemu zmluvnú pokutu vo výške **1 000,- Eur (slovom: tisíc eur)** za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
4. Ak Predávajúci poruší čo i len z časti povinnosť vyplývajúcu z garancie poskytnutej v čl. V. ods. 5 Zmluvy, má Kupujúci právo uplatniť si voči Predávajúcemu zmluvnú **pokutu vo výške Kúpnej ceny** **bez DPH** za predmet kúpy, ku ktorému sa porušenie povinnosti vzťahuje, a Predávajúci sa zaväzuje takto uplatnenú zmluvnú pokutu uhradiť.
5. Ak má tovar akékoľvek vady, ktoré neboli zavinené zo strany Kupujúceho a Kupujúci počas záručnej doby nebude môcť tovar riadne užívať, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu vo výške **2,5 % z Kúpnej ceny bez DPH**.
6. Ak Predávajúci postúpi alebo založí pohľadávky zo Zmluvy v rozpore s čl. XI. ods. 7 Zmluvy, má Kupujúci právo uplatniť si voči Predávajúcemu zmluvnú pokutu **vo výške 100 % z finančného objemu** takto postúpenej, založenej alebo odpredanej pohľadávky; finančným objemom sa rozumie celková hodnota istiny vrátane hodnoty príslušenstva pohľadávky k dátumu postúpenia alebo odpredaja alebo inej dispozície s pohľadávkou.
7. Ak Predávajúci nesplní alebo poruší ktorúkoľvek jeho povinnosť týkajúcu sa subdodávateľov podľa čl. VI. Zmluvy, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu vo výške **5 % z celkovej Kúpnej ceny bez DPH**, za každý, čo i len začatý deň porušenia/nesplnenia povinnosti, a to aj opakovane.
8. Ak Predávajúci riadne a včasne neodstráni reklamované vady predmetu kúpy podľa čl. VIII. Zmluvy, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu **vo výške 1 % z Kúpnej ceny príslušnej časti plnenia bez DPH,** a to za každý aj začatý deň omeškania, a to až do dňa ich úplného odstránenia, najneskôr však do dňa úplného uspokojenia nárokov Kupujúceho nárokmi z neodstránenia vád podľa čl. VIII. ods. 15 poslednej vety Zmluvy.
9. V súvislosti s plnením povinností a práv Predávajúceho podľa Zmluvy, Zmluvné strany neočakávajú, že by Kupujúci mohol spôsobiť Predávajúcemu akúkoľvek škodu a prípadná výška zodpovednosti Kupujúceho za škodu podľa tejto Zmluvy je preto limitovaná úrokmi z omeškania, na ktoré má Predávajúci nárok v zmysle čl. IV. ods. 10 Zmluvy.

10. Zmluvné strany prehlasujú, že považujú dohodnuté výšky zmluvných pokút uvedených v tejto Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Predávajúceho.

11. Zmluvné pokuty podľa tejto Zmluvy je možné kumulovať. Kupujúci je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Akékoľvek zmluvné pokuty podľa Zmluvy budú uplatnené formou penalizačnej faktúry, výzvy alebo iného dokladu vyhotoveného Kupujúcim. Splatnosť zmluvnej pokuty je 30 dní odo dňa jej písomného uplatnenia Kupujúcim voči Predávajúcemu.

12. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, úroky z omeškania a na náhradu vzniknutej škody. Vznikom nároku na zaplatenie zmluvných pokút podľa Zmluvy nie je dotknutý nárok Kupujúceho na náhradu škody, a to v celom rozsahu škody. Odstúpením od Zmluvy alebo úhradou uplatnenej škody nezaniká nárok na úhradu zmluvnej pokuty.

13. Zaplatenie zmluvnej pokuty Predávajúcim nezbavuje Predávajúceho povinnosti dodať plnenie podľa Zmluvy.

**Článok X.**

**Ukončenie Zmluvy**

1. Táto Zmluva sa uzatvára na dobu neurčitú. Zmluvu je možné ukončiť písomnou dohodou Zmluvných strán alebo písomným odstúpením od Zmluvy niektorou Zmluvnou stranou.
2. V prípade zániku Zmluvy dohodou, Zmluva zaniká dňom uvedeným v tejto dohode, alebo ak v dohode nebude uvedené inak, tak Zmluva zaniká dňom účinnosti tejto dohody. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
3. Predávajúci je oprávnený od Zmluvy odstúpiť na základe jednostranného písomného oznámenia Kupujúcemu výlučne vtedy, ak:
	1. sa Kupujúci dostane do omeškania s úhradou Kúpnej ceny o viac ako 30 dní, a to napriek predchádzajúcemu písomnému upozorneniu Predávajúceho s poskytnutím primeranej lehoty na nápravu, ktorá nesmie byť kratšia ako 3 pracovné dni, alebo
	2. Kupujúci poruší zákaz podľa čl. XI. ods. 7 Zmluvy, bez poskytnutia dodatočnej primeranej lehoty na splnenie povinnosti a s účinkami odo dňa doručenia tohto oznámenia Kupujúcemu.
4. Kupujúci si na účely Zmluvy vyhradzuje, že porušenie povinností Predávajúceho alebo nepravdivosť vyhlásení a/alebo záruk Predávajúceho uvedených v čl. III. ods. 1, 5, 6 a 10 Zmluvy, v čl. V. ods. 1, 2, 4 až 6, 8, 10 až 18, v čl. VI. v celom rozsahu a v čl. XI. ods. 7 Zmluvy, sa považuje **za podstatné porušenie** Zmluvy. V prípade podstatného porušenia Zmluvy je Kupujúci oprávnený odstúpiť od Zmluvy na základe jednostranného písomného oznámenia bez poskytnutia dodatočnej primeranej lehoty na splnenie povinnosti a s účinkami odstúpenia odo dňa doručenia tohto oznámenia Predávajúcemu. Odstúpenie podľa čl. VIII. ods. 16 Zmluvy sa taktiež považuje za odstúpenie pre podstatné porušenie Zmluvy s účinkami podľa tohto odseku Zmluvy.
5. Kupujúci smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného písomného oznámenia s účinkami odstúpenia odo dňa doručenia tohto oznámenia Predávajúcemu aj v prípade, ak Predávajúci, jeho štatutárny orgán alebo člen jeho štatutárneho orgánu alebo dozorný orgán alebo člen jeho dozorného orgánu bol právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie výnosu z trestnej činnosti, za trestný čin založenia, zosnovania a podporovania zločineckej skupiny, za trestný čin založenia, zosnovania a podporovania teroristickej skupiny, za trestný čin terorizmu a niektorých foriem účasti na terorizme, trestný čin nevyplatenia mzdy a odstupného alebo za trestný čin, ktorého skutková podstata súvisí s podnikaním.
6. Kupujúci smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného písomného oznámenia s účinkami odstúpenia odo dňa doručenia tohto oznámenia Predávajúcemu aj v prípade, ak by nedošlo k plneniu z toho zmluvného vzťahu medzi Kupujúcim a Predávajúcim a výsledky administratívnej finančnej kontroly zo strany poskytovateľa nenávratného finančného príspevku, v tomto prípade Ministerstva investícií, regionálneho rozvoja a informatizácie SR, neumožnia financovanie výdavkov vzniknutých zo Zmluvy.
7. Kupujúci smie od Zmluvy odstúpiť aj z iných než tu výslovne uvedených dôvodov. Takéto odstúpenie pre menej podstatné porušenie Zmluvy však predpokladá, že pred doručením odstúpenia Kupujúci Predávajúceho vyzval na splnenie jeho povinnosti v primeranej, nie kratšej ako 5-dňovej lehote a Predávajúci svoju povinnosť ani v dodatočnej primeranej lehote, ktorá mu na to bola poskytnutá, nesplnil.
8. Odstúpenie od Zmluvy musí mať písomnú formu a musí byť druhej Zmluvnej strane doručené, pričom účinky takéhoto odstúpenia nastávajú dňom doručenia odstúpenia druhej Zmluvnej strane.

**Článok XI.**

**Záverečné ustanovenia**

1. Táto Zmluva má 18 strán a vyhotovuje sa v štyroch rovnopisoch, pričom každá Zmluvná strana obdrží po dvoch jej rovnopisoch s platnosťou originálu.
2. Zmena tejto Zmluvy je možná len na základe písomnej dohody oboch Zmluvných strán vo forme riadne očíslovaného písomného dodatku.
3. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v centrálnom registri (CRZ) https://www.crz.gov.sk vedenom Úradom vlády Slovenskej republiky v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Ak sa ktorýkoľvek v Zmluve výslovne uvedených a aplikovaných právnych predpisov stane počas trvania Zmluvy neúčinným, Zmluvné strany budú vykladať Zmluvu v dobrej viere a v súlade so zásadami poctivého obchodného styku tak, aby sa v Zmluve uvedené dojednania odkazujúce na použitie týchto právnych predpisov aplikovali: (i) s ohľadom na nové platné a účinné právne predpisy, ktoré právne predpisy podľa tohto ustanovenia Zmluvy nahradili, ak také existujú, a (ii) s ohľadom na účel, s ktorým boli v Zmluve uvedené; účelom ich uvedenia v Zmluve je najmä zabezpečiť určitosť, predvídateľnosť, platnosť a transparentnosť touto Zmluvou založeného zmluvného vzťahu.
5. Právne vzťahy založené touto Zmluvou, ak ich Zmluva výslovne neupravuje, sa riadia príslušnými ustanoveniami Obchodného zákonníka a ostatnými aplikovateľnými všeobecne záväznými právnymi predpismi účinnými v Slovenskej republike.
6. Ak by niektoré z ustanovení tejto Zmluvy bolo neplatné alebo by sa takým stalo neskôr, nie je tým dotknutá platnosť ostatných jej ustanovení. V takom prípade Zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
7. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť, na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo Zmluvných strán, je iná Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane.
8. Neoddeliteľnou súčasťou Zmluvy sa stávajú aj písomné dodatky, ktoré Zmluvné strany podpíšu po tom, ako táto Zmluva nadobudne platnosť a účinnosť.
9. Ak v tejto Zmluve nie je osobitne uvedené inak, Zmluvné strany sa dohodli, že Zmluvná strana, ktorá sa rozhodla doručiť svoj písomný prejav vôle druhej Zmluvnej strane, je povinná odovzdať svoj písomný prejav vôle druhej Zmluvnej strane alebo zaslať svoj písomný prejav vôle na adresu sídla druhej Zmluvnej strany uvedenú v záhlaví tejto Zmluvy. Zmluvné strany sa dohodli, že v prípade, že Zmluvná strana doporučenú poštovú zásielku od druhej Zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu Zmluvnej strany, ktorej bola zásielka určená a odoslaná.
10. Zmluvné strany sa dohodli, že komunikačným jazykom je slovenský jazyk.
11. Zmluvné strany sa zaväzujú pri realizácii Zmluvy konať v dobrej viere, v súlade so zásadami poctivého obchodného styku, dodržiavať všetky ustanovenia Zmluvy, ako aj všetky ustanovenia aplikovateľných všeobecne záväzných právnych predpisov. Akýkoľvek spor, nezrovnalosť a/alebo rozpor Zmluvných strán, ktorý vznikne zo Zmluvy alebo v akejkoľvek súvislosti so Zmluvou (vrátane akýchkoľvek a všetkých sporov týkajúcich sa jej uzavretia, platnosti, účinnosti, existencie a/alebo ukončenia) sa bude riešiť prednostne vzájomnými rokovaniami Zmluvných strán vedenými v dobrej viere a s dobrým úmyslom. V prípade, ak nedôjde k odstráneniu rozporov postupom podľa predchádzajúcej vety, budú všetky spory vyplývajúce zo Zmluvy alebo s ňou súvisiace, vrátane sporov o jej platnosť, výklad, zrušenie, alebo sporov o mimozmluvných nárokoch, predložené na rozhodnutie príslušnému súdu v súlade ustanoveniami zákona č. 160/2015 Z. z. Civilný sporový poriadok.
12. V prípade akéhokoľvek rozporu medzi ustanoveniami a/alebo znením článkov Zmluvy a ustanoveniami a/alebo znením príloh Zmluvy alebo ich častí, majú prednosť príslušné ustanovenia a/alebo znenie Zmluvy.

13**. Záväznou súčasťou Zmluvy sú prílohy:**

Príloha č. 1 – Technická špecifikácia ponúkaného tovaru

Príloha č. 2 – Návrh uchádzača na plnenie kritérií /Cenová ponuka Predávajúceho zo dňa ............

Príloha č. 3 – Zoznam všetkých subdodávateľov/Čestné prehlásenie, že predávajúci nevyužije

žiadnych subdodávateľov Predávajúceho

14. Zmluvné strany vyhlasujú, že si Zmluvu prečítali, s jej obsahom sa riadne a podrobne oboznámili, pričom všetky ustanovenia Zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu Zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom Zmluvy nakladať a ich spôsobilosť nie je ničím obmedzená, čo Zmluvné strany nižšie potvrdzujú svojimi podpismi.

Predávajúci: Kupujúci:

V ...................................., dňa ................... V Lučenci, dňa ......................

................................................ .........................................................

 **Mgr. Juraj Vitek, riaditeľ Strednej**

 odbornej školy hotelových služieb a dopravy

Príloha č. 1 Kúpnej zmluvy – Technická špecifikácia ponúkaného tovaru

Príloha č. 2 Kúpnej zmluvy – Návrh na plnenie kritéria / Cenová ponuka

Príloha č. 3 Kúpnej zmluvy – Zoznam všetkých subdodávateľov/Čestné prehlásenie, že predávajúci nevyužije žiadnych subdodávateľov